text: Se video: Ribe hårdt ramt af lynnedslag 
  08 oktober 2014 kl. 04.16
  Hundreder af lyn ramte Ribe-området i nat. Fem ejendomme sat i brand.
  Politiets vagtcentral i Esbjerg og brandberedskabet i Ribe fik den første melding om brand kl. 23.14. Et lyn havde slået ned i en garage i Ribe.
  Et andet lyn slog ned 10 minutter senere i en villa på Øster Vedstedvej i Ribe. Villaens tag og 1. etage blev stærkt medtaget.
  Lidt senere: Melding om røglugt i villa efter lynnedslag.
  Senere: Et lynnedslag havde ramt et stuehus i Rødding. Brand slukket hurtigt.
  Og ved 2-tiden i nat blev en villa i Ribe så også ramt af et lyn. 1.-salen på huset fik skader.
  Ingen personer kom til skade. Men brandberedskabet i Ribe havde en travl nat.
  Hos DMI oplyser vagthavende meteorolog Thyge Rasmussen, at der har været omkring 800 lynnedslag i Danmark i nat, hvoraf langt størstedelen har ramt i det sydvestlige Jylland.
  - Det er ikke usædvanligt, at der er så mange lyn, men det er nok usædvanligt, at det er i oktober. Det har noget med den varme sommer at gøre. Havet er stadig varmt, og det tricker de mange lynnedslag, siger Thyge Rasmussen.
  Langt de fleste lyn bliver udløst i de tre sommermåneder.
  
  Aage Jacobsen, Øster Vedsted. Hans hus brændte ned i nat. Varighed: 1:05
  Del dine oplevelser af uvejret med os på Facebook:
  
  